
OBČINA OPLOTNICA

O b č i n s k a    u p r a v a

Goriška cesta 4, 2317 OPLOTNICA

	tel.: 02/845-09-00, faks.: 02/845-09-09, e-mail: obcina@oplotnica.si



Na podlagi 7. odstavka 57. člena Zakona o javnih uslužbencih (Uradni list RS, št. 63/07 – UPB3, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE) ter 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE in 119/21 – ZČmIS-A), v nadaljevanju: ZDR-1), Občina Oplotnica, Goriška cesta 4, 2317 Oplotnica objavlja
prosto strokovno-tehnično delovno mesto

POMOŽNI DELAVEC II (šifra delovnega mesta: J032014) 
Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje: 

- najmanj popolna višja stopnja osnovnošolske izobrazbe.
Opis del in nalog delovnega mesta: 

· opravljanje pomožno tehničnih in drugih enostavnih opravil, 

· vzdrževanje in čiščenje javnih površin, 

· košnja trave v varovanem območju občinskih cest, 

· preprečevanje zaraščanja na javnih površinah, 

· v zimskem času ročno čiščenje in posipavanje s soljo pločnikov in javnih površin, 

· interventno vzdrževanje javnih površin na območju Občine Oplotnica (čiščenje odpadkov),

· delo s stroji in opremo, ki se uporablja kot delovno sredstvo, 

· osnovno vzdrževanje in čiščenje delovne opreme, 

· druge naloge po navodilih nadrejenega, direktorja občinske uprave in župana.
Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja/raven in smer/področje izobrazbe ter leto in ustanova, na kateri je bila izobrazba  pridobljena,

Zaželeno je, da prijava vsebuje tudi kratek življenjepis ter da kandidat v njej, poleg formalne izobrazbe navede tudi druga znanja in veščine, ki jih je pridobil. Prednost pri izbiri bodo imeli kandidati, ki imajo delovne izkušnje na podobnem delovnem mestu. 
Z izbranim kandidatom bo sklenjena pogodba o zaposlitvi za nedoločen čas s polnim delovnim časom 40 ur/tedensko.
Kandidati pošljejo pisne prijave s prilogami v zaprti ovojnici z označbo: »za javno objavo - Pomožni delavec II« na naslov: Občina Oplotnica, Goriška cesta 4, 2317 Oplotnica in sicer v roku 3 dni po objavi na Zavodu RS za zaposlovanje in spletni strani Občine Oplotnica, oz. vključno do četrtka, 16. 12. 2021. Če je prijava poslana po pošti, se šteje, da je pravočasna, če je oddana na pošto priporočeno in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na uradni elektronski naslov: natecaj2021@oplotnica.si, pri čemer veljavnost prijave ni pogojena z elektronskim podpisom. 
Neizbrani kandidati bodo o neizboru pisno obveščeni najkasneje v osmih dneh po zaključenem postopku izbire. 

Dodatne informacije o izvedbi postopka lahko pridobite na tel. 02 845 09 02, pri direktorju občinske uprave Alešu Hrenu, dipl. ekon. 
V objavi o prostem delovnem mestu se izraz kandidat, zapisan v moški slovnični obliki, uporablja kot nevtralen tako za ženske kot moške.

Številka: 1100-0001/2021-1

Datum: 10. 12. 2021                                                 
           Matjaž ORTER,  župan

